Vilja Karlos Pasas
Vilja Karlos Pasas (isp. Villa Carlos Paz) arba Karlos Pasas – miestas Argentinoje, Kordobos provincijoje, Puniljos slėnyje, 36 km į vakarus nuo Kordobos, San Rokės ežero pakrantėje. Miestas įkurtas Karloso Ninkardo Paso 1914 m. Per miestą teka San Antonijo ir Los Čoriljoso upės. Karlos Pasas – turistinis provincijos centras. Kasmet į miestą atvyksta apie 2 mln. turistų.